Diari Oficial de la Generalitat Valenciana


Sumari del DOGV 4809, del 30-07-2004 (2004/7498)

Convocatòria de quatre beques per a la formació pràctica en biblioteconomia i documentació a les Corts Valencianes.
-------------------------------------------------------------------------------------------------------------------

### Dades del document

Número de DOGV
:   4809

Data del DOGV
:   30-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7498


Data del document
:   29-06-2004

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública
    * professió de la informació
    * suport econòmic
    * assignació per estudis

Convocatòria de quatre beques per a la formació pràctica en biblioteconomia i documentació a les Corts Valencianes. [2004/X7498]
  
La Mesa de les Corts Valencianes, en la reunió del dia 29 de juny de 2004 i en relació amb la proposta de convocatòria de quatre beques per a la formació en biblioteconomia i documentació, ha adoptat l'acord següent:
  
De conformitat amb el que disposa l'article 32, paràgraf 1, primer, del Reglament de la cambra, la Mesa de les Corts Valencianes, en la reunió del dia 29 de juny de 2004, ha resolt convocar quatre beques de formació en biblioteconomia i documentació, relacionades amb l'activitat d'aquesta institució, d'acord amb les bases següents:
  
Primera. Objecte
  
Les Corts Valencianes convoquen quatre beques de formació en biblioteconomia i documentació, relacionades amb l'activitat d'aquesta institució.
  
Segona. Condicions
  
1. Cadascuna de les beques tindrà una durada de dotze mesos i es podrà prorrogar un any, amb informe favorable previ del lletrat major. La quantia total serà de 10.978,61 euros, que es percebran a l'acabament del mes a raó de 914,88 euros, amb certificació prèvia del lletrat major.
  
2. Les Corts Valencianes contractaran una assegurança d'accidents i de malaltia per a cadascun dels becaris o becàries pel temps de durada de la beca, en el supòsit que no tingueren cobertes aquestes contingències.
  
3. Les beques seran indivisibles. Seran incompatibles amb qualsevol altra concedida per al mateix període o amb qualsevol classe de treball remunerat.
  
4. No podrà participar en la convocatòria qui ja haja gaudit de les beques susdites amb anterioritat, si més no durant un quadrimestre.
  
5. La concessió i el gaudiment de la beca no suposarà cap vinculació laboral o funcionarial entre el becari o becària i la cambra.
  
Tercera. Sol·licitants
  
1. Poden sol·licitar la concessió de beques les persones diplomades en Biblioteconomia i Documentació, les llicenciades en Documentació i les llicenciades universitàries de nacionalitat espanyola que residesquen a la Comunitat Valenciana i que acrediten preparació teoricopràctica en la matèria objecte de la beca. Aquesta preparació haurà d'acreditar-se amb estudis relatius a les matèries indicades durant dues-centes hores lectives.
  
2. Es valoraran com a mèrits:
  
a) Expedient acadèmic, fins a 4 punts.
  
b) Cursos sobre la matèria objecte de la convocatòria: màxim 6 punts.
  
- Cursos postgrau universitari de més de 200 hores lectives, 4 punts.
  
- Altres cursos, fins a 4 punts.
  
c) Coneixement del valencià, fins a 2 punts.
  
d) Coneixement d'altres idiomes de la UE, fins a 2 punts.
  
e) Coneixement d'informàtica, fins a 2 punts.
  
f) Altres mèrits: màxim 5,5 punts
  
- Una altra llicenciatura, 1 punt.
  
- Diploma d'estudis avançats o suficiència investigadora, 0,5 punts.
  
- Tesi doctoral, 2 punts.
  
- Publicacions, fins a 1 punt.
  
- Docència, fins a 1 punt.
  
3. Les persones sol·licitants al·legaran detalladament títols i notes d'acord amb l'imprès annex. La justificació dels mèrits recollits en el barem anterior es realitzarà mitjançant qualsevol prova admesa en dret i, en particular:
  
a) Per als títols acadèmics, original o fotocòpia compulsada.
  
b) Per als idiomes, altres títols i certificacions (originals o fotocòpia compulsada) del corresponent centre docent, sense perjudici que les persones aspirants puguen ser sotmeses a les proves que la comissió estime pertinents.
  
c) Per a la resta de cursos, únicament certificats oficials (original o fotocòpia compulsada).
  
d) Per a les publicacions, una còpia d'aquestes.
  
Quarta. Sol·licituds
  
1. Les persones que sol·liciten les beques hauran de presentar una instància dirigida al Molt Excel·lent Senyor President de les Corts Valencianes en el Registre General de les Corts Valencianes, c/ de la Llibertat, número 10, de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada d'una fotocòpia del DNI, el currículum vitae, segons el model annex a aquestes bases, una fotocòpia de l'expedient i de la documentació que acredite de manera fefaent les condicions a què es refereix la base anterior.
  
2. El termini de presentació de sol·licituds serà de quinze dies hàbils, computables des de la publicació d'aquestes bases en el DOGV i en el BOCV.
  
Cinquena. Procediment de la selecció
  
1. La Comissió de Selecció estarà constituïda per:
  
- Dos membres de la Mesa de les Corts Valencianes.
  
- Un lletrat o lletrada de les Corts Valencianes.
  
- Un arxiver o arxivera bibliotecària documentalista de les Corts Valencianes, adscrit al Servei d'Estudis, Documentació i Biblioteca.
  
- La cap de Secció de Personal de l'Àrea Administrativa i Parlamentària, que actuarà com a secretària, amb veu.
  
2. Abans dels vint dies següents a l'acabament del termini de presentació de sol·licituds, la comissió es reunirà per examinar-les i, posteriorment, elevar la proposta d'adjudicació a la Mesa de les Corts.
  
3. La convocatòria de les beques podrà declarar-se deserta.
  
4. La selecció constarà de dues fases: es durà a terme una primera fase, de revisió i barem per part de la comissió dels mèrits al·legats d'acord amb la base tercera. S'entendrà que han superat aquesta fase les persones aspirants que obtinguen una qualificació igual o superior a 7 punts.
  
Aquestes persones aspirants podran ser convocades a una segona fase per a la realització d'una entrevista i de les proves que es consideren pertinents per a determinar el nivell de coneixements, l'experiència teoricopràctica o la idoneïtat dels candidats i candidates. La segona fase es puntuarà de 0 a 10 punts.
  
5. Resultaran adjudicatàries de les beques les quatre persones aspirants que obtinguen major puntuació, una vegada realitzada la suma aritmètica de les dues puntuacions citades.
  
6. Es constituirà una borsa de reserva amb les persones aspirants a les beques que, tot i haver superat la selecció, no en resulten adjudicatàries. La provisió de les beques vacants que puguen produir-se per renúncia de la persona adjudicatària o la suspensió o revocació de la Mesa de les Corts Valencianes, es realitzarà mitjançant aquesta borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins a l'acabament de les beques.
  
Sisena. Obligacions del becari o la becària.
  
1. El becari o la becària, una vegada accepte la beca, adquireix els compromisos següents:
  
a) Presentar certificació que acredite que no pateix malaltia o defecte físic que impedesca la prestació dels estudis i els treballs que comporta l'acceptació de la beca.
  
b) Presentar declaració jurada de no tenir cap relació laboral.
  
c) Complir les bases de la convocatòria i les altres normes que resulten d'aplicació com a conseqüència d'aquesta.
  
2. Començar el gaudiment de la beca el dia que s'assenyale.
  
3. El becari o la becària durà a terme les activitats de formació teoricopràctica que se li determinen en el Servei d'Estudis, Documentació i Biblioteca de les Corts Valencianes, en les condicions de lloc i temps que se li indiquen.
  
4. Els treballs realitzats seran de propietat de les Corts Valencianes i no podran ser utilitzats pels autors i les autores sense l'autorització corresponent.
  
5. Així mateix, els becaris i les becàries hauran d'observar discreció absoluta sobre els documents o les informacions que pogueren conèixer en la institució i que no s'hagen fet públics en cap forma.
  
6. Les Corts Valencianes es reserven el dret de suspendre o, si s'escau, revocar el gaudiment de la beca, en el supòsit que el becari o la becària no realitze els treballs per a la seua formació pràctica en condicions satisfactòries, si deixen de reunir-se els requisits que s'han exigit o si incompleixen, sense causa justificada, les condicions establertes en aquesta convocatòria.
  
7. L'incompliment pel becari o la becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.
  
Setena. Justificació del compliment de la finalitat de la beca
  
1. El lletrat major de les Corts Valencianes, al final del termini fixat per a l'acabament de l'acció formativa o en el cas de renúncia, en el moment de presentar-la, expedirà el certificat corresponent, a la vista dels documents següents:
  
a) Informe elaborat per l'arxiver o l'arxivera bibliotecària documentalista a qui se li encarregue el seguiment dels becaris o les becàries, en el qual es farà constar expressament que s'ha complit el programa projectat inicialment i que s'han assolit els objectius prevists.
  
b) Memòria detallada de les activitats realitzades, subscrita pel becari o la becària, en la qual s'especificarà el programa desenvolupat i els objectius assolits.
  
Contra aquest acord, que no exhaureix la via administrativa, les persones interessades podran interposar recurs ordinari davant la Mesa de les Corts Valencianes en el termini d'un mes comptador l'endemà de la publicació d'aquest acord en el Butlletí Oficial de les Corts Valencianes i el Diari Oficial de la Generalitat Valenciana, de conformitat amb el que hi ha establert en els articles 114 i següents de la Llei de règim jurídic de les administracions públiques i del procediment administratiu comú.
  
València, 29 de juny de 2004.- El president: Julio de España Moya.
  
ANNEX
  
Model de sol·licitud
  
(No ompliu els quadres de la dreta)
  
Convocatòria de quatre beques per a la formació en biblioteconomia i documentació a les Corts Valencianes 2004.
  
Acord de la Mesa de les Corts Valencianes
  
728/VI, de 29 de juny de 2004
  
Currículum vitae de la persona sol·licitant
  
1. Cognoms i nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
2. Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Telèfon de contacte\_\_\_\_\_\_\_\_\_\_\_\_\_\_\_\_\_\_\_\_\_\_\_
  
4. Llicenciatura en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Universitat de \_\_\_\_\_\_\_\_\_\_\_\_\_\_ Any\_\_\_\_\_\_\_\_\_
  
5. Diplomatura en Biblioteconomia i Documentació
  
Any \_\_\_\_\_\_\_\_\_\_\_\_\_\_
  
Universitat de \_\_\_\_\_\_\_\_\_\_\_\_\_\_\_\_
  
Any \_\_\_\_\_\_\_\_\_\_\_\_\_\_
  
6. Expedient acadèmic (cal expressar el nombre d'assignatures en la diplomatura o les llicenciatures aportades com a mèrits, amb la qualificació d'aprovat, notable, excel·lent o matrícula d'honor).
  
a) Nombre d'aprovats o aptes\_\_\_\_\_\_\_\_\_
  
b) Nombre de notables \_\_\_\_\_\_\_\_\_\_\_\_\_\_
  
c) Nombre d'excel·lents \_\_\_\_\_\_\_\_\_\_\_\_\_
  
d) Nombre de matrícules d'honor \_\_\_\_\_ [ ]
  
Nombre total de matèries cursades en la diplomatura, la llicenciatura o llicenciatures \_\_\_\_\_\_\_\_\_\_\_\_
  
7. Cursos en matèria arxivística (s'indicaran en aquest apartat només els estudis efectuats fora dels corresponents a la diplomatura i la llicenciatura):
  
Descripció del curs Nombre d'hores
  
a)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
b)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
c)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
d)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
e)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
f)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
g)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
h)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
 [ ]
  
8. Coneixement del valencià (cal anotar el nivell màxim de certificats de la Junta Qualificadora de Coneixements del Valencià: oral, elemental, mitjà o superior).
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [ ]
  
9. Coneixement d'altres idiomes de la UE:
  
 Nivell màxim aprovat
  
Idioma a l'escola oficial
  
a)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
b)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
c)\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
 [ ]
  
10. Coneixements d'informàtica:
  
Curs Nombre d'hores
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
 [ ]
  
11. Altres mèrits:
  
a) Una altra llicenciatura\_\_\_\_\_\_\_\_\_\_\_\_\_\_\_\_\_\_\_
  
b) Diploma d'estudis avançats
  
o suficiència investigadora\_\_\_\_\_\_\_\_\_\_\_\_\_\_\_
  
c) Tesi doctoral \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
d) Publicacions
  
Títol Nombre de pàgines
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
  
e) Docència (cursos o seminaris impartits):
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
 [ ]
  
La persona sotasignada declara que totes les dades ressenyades són correctes i s'han acreditat documentalment
  
València, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_ de 2004
  
(Signatura de la persona sol·licitant)